CELEX: 32005D0879
Language: et
Date: 2005-12-10 00:00:00
Title: 2005/879/EÜ: Komisjoni otsus,  8. detsember 2005 , millega kinnitatakse Sloveenias kasutatavad searümpade liigitusmeetodid  (teatavaks tehtud numbri K(2005) 4744 all)

10.12.2005   
            
            
               ET
            
            
               Euroopa Liidu Teataja
            
            
               L 324/87
            
         
      KOMISJONI OTSUS,
   
   8. detsember 2005,
   millega kinnitatakse Sloveenias kasutatavad searümpade liigitusmeetodid
   (teatavaks tehtud numbri K(2005) 4744 all)
   (Ainult sloveenikeelne tekst on autentne)
   (2005/879/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Määruse (EMÜ) nr 3220/84 artikli 2 lõikega 3 on ette nähtud, et searümpade liigitus tuleb kindlaks määrata tailihasisalduse hindamisega vastavalt statistiliselt tõestatud hindamismeetodile, mis põhineb searümba ühe või mitme anatoomilise osa füüsilisel mõõtmisel. Hindamismeetodite kinnitamisel lähtutakse hinnangu vastavusest lubatud statistilise vea piirnormile. See piirnorm on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artiklis 3.
            
         
               (2)
            
            
               Sloveenia valitsus taotles, et komisjon kinnitaks kaks searümpade liigitusmeetodit ning esitas enne ühinemiskuupäeva tehtud proovidissekteerimiste tulemused, esitades määruse (EMÜ) nr 2967/85 artikliga 3 ettenähtud protokolli teise osa.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite kinnitamise tingimused on täidetud täielikult seadme HGP 4 suhtes, kuid ainult osaliselt seadme ZP-DM5 suhtes. Et anda Sloveenia ametiasutustele aega uue proovidissekteerimise läbiviimiseks, tuleks seade ZP-DM5 kinnitada ajalise piiranguga.
            
         
               (4)
            
            
               Seadmete või liigitusmeetodite muutmine on lubatud üksnes komisjoni uue otsusega, mis võetakse vastu omandatud kogemusi silmas pidades. Sel põhjusel võidakse praegune luba tühistada.
            
         
               (5)
            
            
               Käesolevas otsuses sätestatud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Sloveenias lubatakse searümpade liigitamiseks vastavalt määrusele (EMÜ) nr 3220/84 kasutada järgmisi meetodeid:
   
               a)
            
            
               liigitusmeetod, mida tuntakse nimetuse all “Zwei-Punkt – DM5 (ZP)” ja sellega seotud hindamismeetodid, mille üksikasjad on toodud lisa 1. osas;
            
         
               b)
            
            
               seade nimetusega “Hennessy Grading Probe (HGP 4)” ja sellega seotud hindamismeetodid, mille üksikasjad on toodud lisa 2. osas.
            
         Seadmega ZP-DM5 liigitusmeetodit lubatakse kasutada kuni 31. detsembrini 2007.
   Artikkel 2
   Seadmete või hindamismeetodite muudatused ei ole lubatud.
   Artikkel 3
   Käesolev otsus on adresseeritud Sloveenia Vabariigile.
   
      Brüssel, 8. detsember 2005
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  EÜT L 285, 25.10.1985, lk 39. Määrust on muudetud määrusega (EÜ) nr 3127/94 (EÜT L 330, 21.12.1994, lk 43).
   
      LISA
      SEARÜMPADE LIIGITUSMEETODID SLOVEENIAS
      1. Osa
      ZWEI-PUNKT – DM5 (ZP)
      
                  1.
               
               
                  Searümpade liigitamiseks kasutatakse meetodit nimetusega “Zwei-Punkt – DM5 (ZP)”.
               
            
                  2.
               
               
                  Rümba tailiha sisaldus arvutatakse järgmise valemiga:
                  
                      = 8,6980 + 66,7270 Z1 + 9,7218 Z2 + 33,2966 Z3 – 19,8084 Z4 – 0,1082 T
                  kus:
                  
                              
                                 
                           
                           
                              =
                           
                           
                              tailiha arvestuslik protsendimäär rümbas,
                           
                        
                              MDM
                              
                           
                           
                              =
                           
                           
                              nimmelihase nähtav paksus poolitatud rümba keskjoonel millimeetrites mõõdetuna lühimat ühendusjoont pidi nimmelihase eesmise (koljupoolse) otsa ja selgrookanali ülemise (selgmise) seina vahel,
                           
                        
                              SDM
                              
                           
                           
                              =
                           
                           
                              nimmelihast (musculus glutaeus medius) katva nähtava (selja)peki (sealhulgas kamar) vähim paksus millimeetrites mõõdetuna poolitatud rümba keskjoonel,
                           
                        
                              Z1
                              
                           
                           
                              =
                           
                           
                              SDM/MDM
                              
                           
                        
                              Z2
                              
                           
                           
                              =
                           
                           
                              
                                 
                           
                        
                              Z3
                              
                           
                           
                              =
                           
                           
                              
                                 log
                                 10(SDM)
                           
                        
                              Z4
                              
                           
                           
                              =
                           
                           
                              
                                 
                           
                        
                              T
                           
                           
                              =
                           
                           
                              sooja rümba mass kilogrammides.
                           
                        Käesolev valem kehtib 50–120 kg kaaluvate rümpade puhul.
               
            2. Osa
      HENNESSY GRADING PROBE (HGP 4)
      
                  1.
               
               
                  Searümpade liigitamiseks kasutatakse seadet nimetusega “Hennessy Grading Probe (HGP 4)”.
               
            
                  2.
               
               
                  Aparaat on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp 58 MR), ning mille tegevusulatus on 0–120 millimeetrit. Mõõtmistulemused teisendatakse arvestuslikuks tailihasisalduseks sama HGP 4 seadme või sellega ühendatud arvuti abil.
               
            
                  3.
               
               
                  Rümba tailiha sisaldus arvutatakse järgmise valemiga:
                  
                      = 64,9273 – 1,6690 SHGP + 0,01947 S2
                     HGP + 0,2464 MHGP
                  
                  kus:
                  
                              
                                 
                           
                           
                              =
                           
                           
                              rümba hinnanguline tailihasisaldus,
                           
                        
                              SHGP
                              
                           
                           
                              =
                           
                           
                              seljapeki (sealhulgas kamara) paksus millimeetrites mõõdetuna 7 cm kaugusel rümba keskjoonest teise ja kolmanda viimase roide vahelt,
                           
                        
                              MHGP
                              
                           
                           
                              =
                           
                           
                              lihase paksus millimeetrites mõõdetuna samal ajal ja samas kohas kus SHGP puhul.
                           
                        Käesolev valem kehtib 50–120 kg kaaluvate rümpade puhul.